"فضاء" اس صفحے سے رجوع مکرر ہے۔ دیگر استعمال کے لیے دیکھیے؛ ضد ابہام صفحہ۔
فضائی فارغوں (gases) دوسرے رنگوں کے نسبت نیلا رنگ زیادہ مقدار میں منتشر کرتی ہیں، جس کی وجہ سے خلاء سے دیکھے جانے پر زمین کے گرد ایک نیلا ہالہ نظر آتا ہے۔
**زمینی کرۂ ہوا**، زمین کے گرد گیسوں (gases) کا ایک غلاف ہے۔ زمین کی کششِ ثقل ان گیسوں کو اپنے گرد ایک کرہ کی مانند سموئے رکھے ہے۔ عام فہم الفاظ میں اِسے عموماً صرف **فضاء** بھی کہا جاتا ہے؛ چنانچہ زمین کی طرح دوسرے اجرامِ فلکی کے بھی کرۂ ہوا اور فضائیں ہیں۔ یہ گیسوں کا غلاف، سورج سے پیدا ہونے والی خطرناک شمسی اور بالائے بنفشی شعاعوں سے زمین کی حفاظت کرتا ہے۔ یہ نہ صرف زمین کو باہر کی مضر شعاعوں سے بچاتا ہے بلکہ یہ زمین پر گرمی کو بھی خلاء میں خارج ہونے سے روک لیتا ہے۔

فضاء کی کیمیائی بناوٹ
---------------------

فضاء کا خُشک حصٌہ ٪78.09 نطرساز، ٪20.95 تیزابساز، ٪0.93 آرگون، ٪0.039 فحم دو اکسید اور قلیل مقدار میں دوسری گیسوں پر مبنی ہے۔ فضاء کا نم حصٌہ تقریباً ٪1 آبی بخارات پر مُشتمل ہے۔ فارغوں کے اِس میل یا آمیزے کو اکثر **ہوا** کہا جاتا ہے۔

| فارغہ | کیمیائی صیغہ | حجم (فی ملین) | فیصد |
| --- | --- | --- | --- |
| فضاء کا خُشک حصٌہ |
| نطرساز | N2 | 780,840 | 78.084٪ |
| تیزابساز | O2 | 209,460 | 20.946٪ |
| لاعملین | Ar | 9,340 | 0.9340٪ |
| فحم دو اکسید | CO2 | 394.45 | 0.0384٪ |
| نوین | Ne | 18.18 | 0.001818٪ |
| شمصر | He | 5.24 | 0.000524٪ |
| میتھین | CH4 | 1.79 | 0.000179٪ |
| مخفین | Kr | 1.14 | 0.000114٪ |
| ہائیڈروجن | H2 | 0.55 | 0.000055٪ |
| نائٹرس آکسائڈ | N2O | 0.325 | 0.0000325٪ |
| فحم یک اکسید | CO | 0.1 | 0.00001٪ |
| اجنبین | Xe | 0.09 | 9 × 10−6٪ |
| اوزون | O3 | 0.0 تا 0.07 | 0٪ تا 7 × 10−6٪ |
| نطرساز دو اکسید | NO2 | 0.02 | 2 × 10−6٪ |
| بنفشیہ | I2 | 0.01 | 1 × 10−6٪ |
| امونیا | NH3 | قلیل مقدار |
| فضاء کا نم حصٌہ |
| آبی بخارات | H2O | قلیل مقدار | تقریباً ٪0.40 |

کرۂ ہوا کی ساخت
---------------

کرۂ ہوا کی ساخت اور اس کی دیگر پرتیں۔
### بنیادی پرتیں

زمین کے کرۂ ہوا کی پانچ پرتیں ہوتی ہیں۔ عموماً، اونچائی اور بلندی کے ساتھ ہوائی دباؤ اور کثافت میں کمی آتی ہے، لیکن جب فضاء کو مختلف پرتوں میں بانٹنا ہو تو درجہِ حرارت ایک مستقل مقدار سمجھی جاتی ہے۔ درجہِ حرارت اونچائی کے ساتھ نسبتاً دائمی انداز میں کم ہوتا ہے، چنانچہ فضائی پرتوں کو بانٹنے کے لیے درجہِ حرارت کا استعمال کیا جاتا ہے۔ مندرجہ ذیل فضائی پرتیں ملاحظہ کیجئے؛ نچلی پرت سے لیکر اونچی ترین پرت تک:

### کرۂ متغیرہ

 تفصیلی مضمون کے لیے **کرۂ متغیرہ** ملاحظہ کریں۔
کرۂ متغیرہ (انگریزی: Troposphere)، کرۂ ہوا کی سب سے نچلی پرت ہے۔ یہ زمین کی قریب ترین فضائی پرت ہے۔ یہ پرت یا کرہ زمینی سطح سے شروع ہوتی ہے اور شمالی و جنوبی قطبین سے تقریباً 9 کلومیٹر (30،000 فٹ) کی بلندی تک جبکہ خط استوا سے 17 کلومیٹر (56،000 فٹ) کی بلندی تک پھیلی ہوئی ہے۔ یہ زمین کی سطح سے منتقل ہونے والی توانائی سے گرم رہتی ہے اور نیچے سے اوپر جاتے ہوئے یہاں درجہ حرارت میں بھی کمی واضح طور پر محسوس ہوتی ہے۔ نیچے سے اوپر تک درجہ حرارت میں 17 ڈگری سینٹیگریڈ سے لیکر 52– ڈگری سینٹیگریڈ تک کی کمی محسوس کی جا سکتی ہے۔

اِس پرت کا کمیتی وزن کُل کرۂ ہوا کا 80 فیصدی کمیتی وزن ہوتا ہے یعنی گیسوں کی اکثریت اِسی پرت میں پائی جاتی ہے۔ اِس کرہ کی خاص بات یہ بھی ہے کہ اِس میں موسمی تبدیلیاں خُوب واضح ہوتی ہیں اور اِسلئے اِسے موسمی پرت بھی کہتے ہیں۔ بادل، بارش اور ہوا - اِن سب کا تعلق اِسی پرت سے ہے۔

### کرۂ قائمہ

 تفصیلی مضمون کے لیے **کرۂ قائمہ** ملاحظہ کریں۔
کرۂ قائمہ (انگریزی: Stratosphere)، کرۂ ہوا کی دوسری پرت ہے۔

### کرۂ میانی

 تفصیلی مضمون کے لیے **کرۂ میانی** ملاحظہ کریں۔
کرۂ میانی (انگریزی: Mesosphere)، کرۂ ہوا کی تیسری اور درمیانی پرت ہے۔

### کرۂ حراری

 تفصیلی مضمون کے لیے **کرۂ حراری** ملاحظہ کریں۔
کرۂ حراری (انگریزی: Thermosphere)، کرۂ ہوا کی چوتھی پرت ہے۔ مختلف پرتوں کے برعکس اس کرہ میں نیچے سے اوپر جاتے ہوئے درجہِ حرارت میں کمی کی بجائے اضافہ ہوتا ہے۔ یہی وجہ ہے کہ اِسے کرۂ حراری کہا جاتا ہے۔ اِس اُلٹ رُجحان کی وجہ دیگر گیسوں کے سالمات کی ادنا اور کم درجہ کی کثافت ہے۔ اِس پرت کا درجہِ حرارت 1،500 ڈگری سینٹگریڈ تک پہنچ سکتا ہے۔ چونکہ اس کرہ میں گیسوں کے سالمات میں کافی فاصلہ ہوتا ہے، درجہِ حرارت حسبِ معمول کام نہیں کرتا۔

#### کرۂ روانیہ

 تفصیلی مضمون کے لیے **کرۂ روانیہ** ملاحظہ کریں۔
کرۂ حراری کے بیچ ہوا کا ایک اور غلاف بھی ہوتا ہے جسے کرۂ روانیہ یا آئونی کرہ (انگریزی: آیونی کرہ) کہا جاتا ہے۔ اس کرہ میں آئونی مادہ شمسی اشعاع کی وجہ سے حرکت کرتا ہے۔ اس کا پھیلاؤ زمین سے 500 تا 1،000 کلومیٹر (160،000 تا 3،300،000 فٹ) کی بلندی پر ہے۔ بین الاقوامی خلائی مرکز بھی اسی کرہ میں واقعہ ہے۔ اس کے کچھ حصّے کرۂ بیرونی کی سرحد سے بھی متجاوز کر بیٹھتے ہیں۔ یہ کرہ اہمیت کا حامل اس لیے بھی ہے کیونکہ یہ برقناطیسی امواج، خاص طور پر مشعوی امواج، کی نشریات میں بیشمار مدد دیتا ہے۔ اس پرت میں قطبی اشفاق بھی دیکھتے ہیں۔

### کرۂ بیرونی

 تفصیلی مضمون کے لیے **کرۂ بیرونی** ملاحظہ کریں۔
کرۂ بیرونی (انگریزی: Exosphere)، کرۂ ہوا کی آخری پرت ہے۔

مزید دیکھیے
-----------

* فضائے بسیط
* خلاء
* سیارہ
* ستارہ

حوالہ جات
---------



| * د
* ب
* ت
اصطلاحاتِ جغرافیہ |
| --- |
| کروی اصطلاحات | 
* طول بلد
* عرض بلد
* خط استوا
* خط سرطان
* خط جدی
* راس السرطان
* راس الجدی
* قطب
* قطب شمالی
* قطب جنوبی
* شمالی نصف کرہ
* جنوبی نصف کرہ
* منطقہ حارہ
* منطقہ معتدلہ
* منطقہ باردہ
* دائرہ قطب شمالی
* دائرہ قطب جنوبی
* دائرۃ العرض
* نصف النہار اولیٰ
* بین الاقوامی خط تاریخ
* منطقۂ وقت
* افقی زاویہ
* ارتفاع
* آفتاب نصف شب
* انوار قطبی
* قطب نما
* قطب سماوی
* دقیقہ
* ثانیہ

 |
| خاکی اصطلاحات | 
* بر اعظم
* بر صغیر
* جزیرہ
* جزیرہ نما
* صحرا
* ریگستان
* نخلستان
* بیاباں
* جنگل
* وادی
* درہ
* خاکنائے
* راس
* میدان
* دوآب
* دلدل
* سطح مرتفع
* کوہستان
* پہاڑ
* پہاڑی
* چوٹی
* چٹان
* سلسلہ کوہ
* غار
* سرنگ
* خندق
* آتشی چٹان
* آتش فشاں
* لاوائی گنبد
* بلندی
* زمین بند ملک

 |
| آبی اصطلاحات | 
* سمندر
* بحر
* بحیرہ
* خلیج
* سمندری کھائی
* آبنائے
* ساحل
* ساحلی پٹی
* دریا
* سنگم
* دہانہ
* دریائی دہانہ
* ڈیلٹا
* نہر
* ندی
* چشمہ
* آبشار
* جھرنا
* جھیل
* تالاب
* آبستان
* جسم آب
* بند
* کنواں
* بندرگاہ
* گلیشیئر
* ساحلی جھیل
* مرجانی جل پتھر

 |
| دیگر اصطلاحات | 
* قشر الارض
* غلاف زمین
* کرہ حجری
* کرہ ارض
* کرۂ ہوا
* کرہ سماوی

 |
| اقسام جغرافیہ | 
* زمینی جغرافیہ
* طبیعی جغرافیہ
* حیاتیاتی جغرافیہ
* انسانی جغرافیہ
* اقتصادی جغرافیہ
* سیاسی جغرافیہ
* فلکیاتی جغرافیہ
* ساحلی جغرافیہ
* شکلی جغرافیہ
* ارضی طبیعیات

 |
| 
* **Category زمرہ**
* **باب**
* **کومنز**

 |

|  |  |
| --- | --- |
|  | ویکی ذخائر پر **زمینی کرۂ ہوا** سے متعلق سمعی و بصری مواد ملاحظہ کریں۔ |